अलग-अलग सड़क हादसों में दो लोगों की हुई मौत
दोअलग-अलगसड़क हादसों में दो लोगों की मौत हो गई। एक की बाइक के आगे कुत्ता आने से हादसा हुआ तो दूसरे को ट्रक ने कुचल दिया। दोनों की मौके पर मौत हो गई। एक हादसा तेजली रोड पर हुआ तो दूसरा सहारनपुर रोड पर। पुलिस ने एक के शव का पोस्टमार्टम करा परिजनों को सौंप दिया, वहीं दूसरे के शव का पोस्टमार्टम सोमवार को होगा।
कुत्ताआगे आने से दीवार से टकराई बाइक: पुलिसके अनुसार तेजली निवासी 26 वर्षीय रोहित यमुनानगर के प्राइवेट कंपनी में काम करता है। वह काम खत्म कर अपने घर जा रहा था।
जैसे ही वह गांव के पास पहुंचा तो उसकी बाइक के आगे कुत्ता गया। इससे बाइक अनियंत्रित होकर आगे दीवार से जा टकराई। उसका सिर दीवार में जा लगा और वह जमीन पर गिर गया।
लोग मौके पर पहुंचे तब तक उसकी मौत हो चुकी थी। लोगों ने इसकी सूचना मृतक के परिजनों को दी।
एक के शव का पोस्टमार्टम करा परिजनों को सौंपा, तो दूसरे के शव का पोस्टमार्टम होगा आज
रिश्तेदारी से लौटते समय ट्रक ने कुचला
दूसराहादसा रविवार दोपहर के समय सहारनपुर रोड पर हुआ। गांव लेदी निवासी गुरदयाल सिंह को ट्रक ने कुचल दिया। उनकी मौके पर ही मौत हो गई। पुलिस ने शव को पोस्टमार्टम के लिए सिविल अस्पताल में रखवा दिया है। पुलिस के अनुसार गुरदयाल सिंह कमालपुर से अपने घर लौट रहा था। पश्चिमी यमुना नहर के पुल पर वह वाहन से उतरकर जैसे ही रोड पार करने लगा तो सहारनपुर की तरफ से ट्रक आया और टक्कर मार दी। इसमें वे सड़क पर गिर गए और जब तक उसे अस्पताल ले जाया जाता उसकी मौत हो चुकी थी। इसकी सूचना परिजनों को दे दी गई।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva